ବିଦ୍ୟାଳୟ, ଅଙ୍ଗନୱାଡି କବାଟ ଭାଙ୍ଗି ହାତୀ ଖାଇଲେ ଚାଉଳ\nଲହୁଣୀପଡ଼ା,୪।୨(ଡି.ଏନ.ଏ.)- ସୁନ୍ଦରଗଡ଼ ଜିଲା ଲହୁଣୀପଡ଼ା ବ୍ଲକ ଦର୍ଜିଂ ପଞ୍ଚାୟତ ବିରତୋଳାଠାରେ ଶୁକ୍ରବାର ବିଳମ୍ବିତ ରାତିରେ ହାତୀପଲ ଉଚ୍ଚ ପ୍ରକଳ୍ପ ବିଦ୍ୟାଳୟ ଓ ଅଙ୍ଗନୱାଡି କେନ୍ଦ୍ର କବାଟ ଝରକା ଭାଙ୍ଗି ମଧ୍ୟାହ୍ନ ଭୋଜନ ଚାଉଳ ଖାଇବା ସହ ତାରବାଡକୁ ମାଡି ଦଳି ନଷ୍ଟ କରିଛନ୍ତି।\nବିଦ୍ୟାଳୟ, ଅଙ୍ଗନୱାଡି କବାଟ ଭାଙ୍ଗି ହାତୀ ଖାଇଲେ ଚାଉଳ\t February 4th, 00:38 AM February 4th, 00:40 AM\nଲହୁଣୀପଡ଼ା,୪।୨(ଡି.ଏନ.ଏ.)- ସୁନ୍ଦରଗଡ଼ ଜିଲା ଲହୁଣୀପଡ଼ା ବ୍ଲକ ଦର୍ଜିଂ ପଞ୍ଚାୟତ ବିରତୋଳାଠାରେ ଶୁକ୍ରବାର ବିଳମ୍ବିତ ରାତିରେ ହାତୀପଲ ଉଚ୍ଚ ପ୍ରକଳ୍ପ ବିଦ୍ୟାଳୟ ଓ ଅଙ୍ଗନୱାଡି କେନ୍ଦ୍ର କବାଟ ଝରକା ଭାଙ୍ଗି ମଧ୍ୟାହ୍ନ ଭୋଜନ ଚାଉଳ ଖାଇବା ସହ ତାରବାଡକୁ ମାଡି ଦଳି ନଷ୍ଟ କରିଛନ୍ତି। ବିଦ୍ୟାଳୟର ଏକ କୋଠରୀରେ ମହଜୁଦ ଥିବା ପ୍ରାୟ ୨ କୁଇଣ୍ଟାଲ ଚାଉଳ ହାତୀମାନେ ବାରଣ୍ଡାକୁ ଟାଣି ଆଣି ଖାଇଦେଇଥିବା ଜଣାପଡ଼ିଛି। ବିଦ୍ୟାଳୟ ଓ ଅଙ୍ଗନଓ୍ବାଡ଼ି କେନ୍ଦ୍ରର କବାଟ, ଝରକାକୁ ଦାନ୍ତରେ ଭୂଷି କଣା କରାଯାଇଥିବାରୁ ହାତୀପଲରେ ଦନ୍ତା ହାତୀ ରହିଥିବା ଅନୁମାନ କରାଯାଇଛି। ହାତୀମାନେ ବନବିଭାଗ ପକ୍ଷରୁ ବରଘାଟଠାରେ ହୋଇଥିବା ନର୍ସରିକୁ ମଧ୍ୟ ଉଜାଡ଼ିଛନ୍ତି। ନର୍ସରୀ କର୍ମଚାରୀମାନଙ୍କ ପାଇଁ ଗଚ୍ଛିତ ଥିବା ଚାଉଳ ଖାଇ ଦେଇଛନ୍ତି। ସୂଚନା ପାଇ ବନ ବିଭାଗ କର୍ମଚାରୀ ହାତୀ ଉପଦ୍ରବ ସ୍ଥଳ ବୁଲି ଦେଖି ସ୍ଥିତି ଅନୁଧ୍ୟାନ କରିଛନ୍ତି। ପଲରେ ଥିବା ୧୮ରୁ ୨୦ ହାତୀ ଏଭଳି କାଣ୍ଡ ଭିଆଇଥିବା ବନ ବିଭାଗ ପକ୍ଷରୁ କୁହାଯାଇଛି। ଏମାନେ ବିଭିନ୍ନ ସମୟରେ ଦୁଇ ଭାଗରେ ବିଭକ୍ତ ହୋଇ ଉତ୍ପାତ କରିଆସୁଛନ୍ତି। ରାତିରେ ଜଙ୍ଗଲ ତଳି ଗ୍ରାମାଞ୍ଚଳରେ ଖାଦ୍ୟ ଅନ୍ବେଷଣରେ ଉପଦ୍ରବ ଚଳାଇ ହାତୀମାନେ ସଂରକ୍ଷିତ ଜଙ୍ଗଲକୁ ଚାଲିଯାଉଛନ୍ତି। ୩ ରୁ ୪ ଦିନର ବ୍ୟବଧାନ ପରେ ହାତୀପଲଙ୍କ ଏଭଳି ଦୌରାତ୍ମ୍ୟକୁ ନେଇ ବନ ବିଭାଗୀୟ ଅଧିକାରୀ ଓ କର୍ମଚାରୀ ତତ୍ପର ହୋଇଉଠିଛନ୍ତି। ଆତଙ୍କରେ ଥିବା ଗ୍ରାମବାସୀଙ୍କୁ ସତର୍କ ରହିବାକୁ ଚେତାଇ ଦେଇଛନ୍ତି।
